ลุ้นเงินบาทแตะ31 ทุนนอกทะลักบอนด์
ลุ้นบาทแข็งแตะ 31 บาท/ดอลลาร์สหรัฐ ได้ระหว่างปี เงินนอกทะลักตลาดพันธบัตร 9 หมื่นล้าน
26 ม.ค. 2561

ลุ้นบาทแข็งแตะ 31 บาท/ดอลลาร์สหรัฐ ได้ระหว่างปี เงินนอกทะลักตลาดพันธบัตร 9 หมื่นล้านน.ส.รุ่ง สงวนเรือง ผู้บริหารฝ่ายวิเคราะห์ตลาดการเงิน ธนาคารกรุงศรี อยุธยา เปิดเผยว่า นับจากต้นปีถึงปัจจุบันเงินริงกิตแข็งค่าที่สุด 3.8% ตามด้วยเงินบาท 3.6% เงินเยน 3.3% สาเหตุหลักที่เงินบาทแข็งค่ามาจากการที่รัฐบาลสหรัฐออกมาระบุว่าเงินดอลลาร์อ่อนเป็นผลดีต่อเศรษฐกิจ ทำให้ตลาดอ่านสัญญาณว่าสหรัฐอาจใช้นโยบายดอลลาร์อ่อนเพื่อบริหารเศรษฐกิจ จึงขายดอลลาร์ออกมาจนยิ่งอ่อนลงเทียบทุกสกุล โดยธนาคารได้ปรับประมาณการค่าเงินบาทหลังแข็งค่ามาไกล จากเดิมมองว่าระหว่างปีจะแข็งค่าที่สุด 31.50 บาท/ดอลลาร์ ก็มองว่ามีโอกาสแข็งค่าสุด 31 บาท/ดอลลาร์รายงานข่าวจากธนาคารกรุงศรีอยุธยา ระบุว่า เงินบาทที่แข็งค่ามาจากเงินทุนไหลเข้าตลาดเกิดใหม่รวมทั้งไทย โดยเฉพาะตลาดตราสารหนี้วันที่ 25 ม.ค.นี้ มากถึง 6,000-7,000 ล้านบาท หลังดอลลาร์อ่อนค่า เมื่อนับจากต้นปีถึงปัจจุบัน เงินทุนไหลเข้าตลาดพันธบัตรแล้ว 9 หมื่นล้านบาท แบ่งเป็นพันธบัตรระยะยาว 4.2 หมื่นล้านบาท ระยะสั้น 4.8 หมื่นล้านบาท สูงกว่าเดือน ม.ค. 2560 เกือบ 2 เท่า แนะนำผู้ส่งออกใช้สกุลเงิน ท้องถิ่นค้าขาย